  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Эгра каргуртысь Советской ульчаын куинь сюрес люкетъёсты тупатъязы. «Кышкыттэм ӟечлыко сюресъёс» йӧскалык ӵектосъя оглом 1,4 иськемез выльдӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Ми тупатъяны та люкетъёсты бырйимы, малы ке шуоно со валтӥсь шор урамъёс – татӥ автобусъёс но, школа автобусъёс но ветло. Озьы ик татын стационар, школа, военкомат, лулчебертъя но спортъя юрт, лыдӟетъюрт. Оглом – та шор микрорайон, кытын трос калык улэ » Михаил Жарков, Эгра ёрос администарцилэн тӧроезлэн воштӥсез Каргуртлэн шор пдлощедезлы матысь сюрес вылэ выль ГОСТ-ёсъя лэсьтэм асфальтобетонэз кык сӥен вӧлдӥзы, бордюр изъёс тыризы, машина дугдон интыос лэсьтӥзы. Нылпи сад вӧзысь люкетаз тротуар кылдӥз. Быдэстэм ужъёсты чакласьёс сюресэз пыдын выжон интые ватсаса тыл пуктыны косӥзы на. Кык мукет люкетъёсын сюреслэсь вылзэ быдэсак влыьдэм сяна, дуръёссэ юнматӥзы, ву кошконэз радъязы, тротуарлэсь люкетсэ выльдӥзы. Ёрос эмъюртлы матын мер транспорт дугдылонниез выльысь лэсьтӥзы, одӥгзэ выль интые выжтӥзы. Дугдылонниос азьын сюрес вамен юри лёгъёс лэсьтӥзы. Эгра ёросын тупатъяны чаклам вить объектъёс пӧлысь ньыльзэ уже кутӥзы ни. Та дыре одӥг люкетын ужъёс мыно на – М-7 «Волга» федерал трасса доры потӥсь Ключевой ульчаын. Тодэ вайытом, азьвылгес Сюмси ёросын Ува – Сюмси сюреслэсь 3,8 иськем люкетсэ йӧскалык ӵектосъя тупатъянэз йылпумъязы. Тегъёс: Удмуртия Эгра сюресъёс тупатъянужъёс йӧскалыкӵектосъёс  